صومالیہ

صومالیہ، سرکاری طور پر وفاقی جمہوریہ صومالیہ (صومالی: Jamhuuriyadda Federaalka Soomaaliya; عربی: جمهورية الصومال الفيدرالية)، قرن افریقہ کا ایک ملک ہے۔صومالیہ ایک مسلم اکثریت والا ملک ہے۔ نام کا مطلب دودھ سے بھرا ہوا پیالہ ہے۔ صومالیہ کے شمال مغرب میں جبوتی، جنوب مغرب میں کینیا، شمال میں خلیج عدن اور یمن، مشرق میں بحرِ ہند اور مغرب میں ایتھوپیا واقع ہیں۔ صومالیہ کے پاس افریقہ کی سرزمین پر سب سے لمبی ساحلی پٹی ہے۔ یہ خطہ بنیادی طور پر سطح مرتفع، میدانی علاقوں اور پہاڑی علاقوں پر مشتمل ہے۔ گرم حالات، سال بھر وقفے وقفے سے مون سون ہواؤں اور بے قاعدہ بارشوں کے ساتھ غالب رہتے ہیں۔ صومالیہ کی آبادی تخمینہ لگ ایک کروڑ اکہتر لاکھ ہے۔ دارالحکومت موغادیشو ہے۔ ہرگیسہ دوسرا بڑا شہر ہے۔ اسے افریقہ کا سب سے زیادہ ثقافتی طور پر یکساں ملک قرار دیا گیا ہے۔ اس کے تقریباً 85 فیصد باشندے نسلی صومالی ہیں، جو تاریخی طور پر ملک کے شمال میں آباد ہیں۔ نسلی اقلیتیں زیادہ تر جنوب میں مرکوز ہیں۔صومالیہ کی سرکاری زبانیں صومالی اور عربی ہیں۔ ملک میں زیادہ تر لوگ مسلمان ہیں، اور ان کی اکثریت سنی ہے۔

اقوام متحدہ نے 5 ستمبر 2011ء بروزِ پیر یہ انکشاف کیا ہے کہ 60 برس کے درمیاں صومالیہ سخت قحط کا سامنا کر رہا ہے اور 40 لاکھ افراد فاقہ کے شکار ہیں۔ سات ماہ قبل فاقہ زدوں کی تعداد 24 لاکھ تھی۔ ہزاروں کی جان بحق ہو گئی۔ اس میں بچّوں کی تعداد نصف کے قریب ہے۔ ملک کے چھ خطّوں میں کھانا ہی نہیں ملتا۔ قحط کی سب سے بڑی وجہ سخت خشک سالی ہے ۔

بیرونی روابط 

 
 
 صومالیہ کا پروفائل بی بی سی نیوز سے
 
 

صومالیہ
1960ء میں قائم ہونے والے ممالک اور علاقے
افریقی اتحاد کے رکن ممالک
افریقی ممالک
اقوام متحدہ کے رکن ممالک
بحر ہند کے ممالک
جمہوریتیں
عرب جمہوریتیں
عرب لیگ کی رکن ریاسات
عربی زبان بولنے والے ممالک اور علاقہ جات
غیر ترقی یافیہ ممالک
قرن افریقا
مسلم اکثریتی ممالک
مشرقی افریقی ممالک
منقسم خطہ جات
مؤتمر عالم اسلامی کے رکن ممالک
وفاقی جمہوریتیں
وفاقی ممالک